
Nr.6077 din 15.06.2022


                                                 REFERAT DE APROBARE
privind modificarea indicatorilor tehnico-economici prin Hotărârea Consiliului Local privind proiectul „Centru Educațional Multifuncțional “Octavian Goga”, finanțare prin Programul Operațional Regional, POR, 2014-2020, Axa prioritară 13, prioritatea investiții 9B, Obiectivul specific 13.1 – Îmbunătățirea calității vieții populației în orașe mici și mijlocii din România, pentru obiectivul de investiții



            Prezentul referat de aprobare are la bază prevederile art. 6 alin.(3) şi art. 30 din Legea nr. 24/2000, privind normele de tehnică legislativă pentru elaborarea actelor normative, republicată, cu modificările şi completările ulterioare, precum și art.136 alin.(8) lit.a) din OUG nr. 57/2019 privind Codul administrativ, cu modificările și completările ulterioare, reprezentând instrumentul de prezentare şi motivare a proiectului de hotărâre privind aprobarea documentației de avizare a modificării indicatorilor tehnico-economici pentru obiectivul de investiții „ Centru Educațional Multifuncțional “Octavian Goga”, Județul Bihor.
Conform Ordinul Nr. 2050 din 30.12.2021 pentru modificarea și înlocuirea Metodologiei privind ajustarea prețurilor aferente materialelor de construcții pentru contractele de achiziție publică / contractele sectoriale de lucrări finanțate prin Programul Operațional Regional 2014-2020, în vederea punerii în aplicare a Ordonanței Guvernului nr. 15/2021 , privind reglementarea unor măsuri fiscal bugetare Metodologie aprobată prin Ordinul ministerului dezvoltării, lucrărilor publice și administrației nr. 1336/ 2021 și pentru modificarea Anexei „Ghidul solicitantului , Condiții generale pentru accesarea fondurilor în cadrul Programului Operațional Regional 2014-2020”, aprobată prin Ordinul ministrului dezvoltării regionale și administrației publice nr. 1021/ 2015.
          Proiectul de investiţii se încadrează în lista de prioritate şi atinge obiectivele cheie
din strategiile municipiului Marghita. 
Prezentul obiectiv de investiţii are ca scop dezvoltarea economică a municipiului Marghita prin dezvoltarea infrastructurii de sprijin a afacerilor, în speţă:
[bookmark: _GoBack]Constructie propusă – internatul (COMPONENTA A): 
Dimensiunile maxime ale construcției: 31,05 m x 16,60 m, Regim de înălțime: D+P+4E (Hcornișă = 22,35 m), Suprafața construită: 558,75 mp, Suprafața desfășurată: 3632, 10 mp, Suprafața utilă totală: 2261, 00 mp, Categoria de importanță: “C” – normală, Clasa de importanță: III, Gradul de rezistență la foc: II, Categoria pericol de incendiu: C

Caracteristici construcție propusă (COMPONENTA B): 
Dimensiunile maxime ale construcției: 48,40 m x 21,60 m
Suprafața construită: 1045,45 mp

 În acest sens, propun Consiliului Local al Municipiului Marghita aprobarea modificării indicatorilor tehnico-economici la acest obiectiv de investiţie, aprobaţi iniţial prin Hotărârea Consiliului Local nr. 93 din 28 Aprilie 2022, privind aprobarea documentaţiei de avizare a indicatorilor tehnico-economici pentru obiectivul de investiţii: „Centru Educațional Multifuncțional “Octavian Goga”, judeţul Bihor, precum şi însuşirea devizului general actualizat întocmit conform HG 907/2016 şi aprobarea acestuia pentru obiectivul de investiţii: „Centru Educațional Multifuncțional “Octavian Goga”, judeţul Bihor.



                        Primar,

      Marcel-Emil Sas-Adăscăliţii 

